43. ΝΟΜΟΘΕΤ. ΔΙΑΤΑΓΜΑ υπ’ αριθ. 540 της 12/18 Μαΐου 1970 (ΦΕΚ Α΄ 111) Περί καταβολής αποζημιώσεως εις αποβαλλομένους εκ χώρων του Ο.Λ.Π. ιδιώτας. Άρθρον μόνον.-1.Από της ισχύος του παρόντος αίρεται αυτοδικαίως και θεωρείται τερματισθείσα η ισχύς πάσης υπό του Ο.Λ.Π. ή οιασδήποτε άλλης Αρχής εκδοθείσης πράξεως παραχωρήσεως επ’ ανταλλάγματι ή μη της χρήσεως υπαιθρίων ή εστεγασμένων χώρων του Ο.Λ.Π., κειμένων εις την περιοχήν του Δήμου Περάματος από του Ιερού Ναού Αγίου Γεωργίου μέχρις ακραίου προβλήτος και εντός της χερσαίας ζώνης του λιμένος Πειραιώς, είτε έχουσιν είτε μη ανεγερθή επ’ αυτών κτίσματα υπό των προ ους η παραχώρησις ή των καθολικών ή ειδικών διαδόχων των. 2.Οι κατέχοντες τοιούτους χώρους εις την εν τη προηγουμένη παραγράφω περιοχήν, είτε κατά παραχώρησιν είτε αυθαιρέτως, υποχρεούνται όπως εκκενώσωσι και παραδώσωσι τούτους, άμα τη προσκλήσει της αρμοδίας Υπηρεσίας του Ο.Λ.Π., των τυχόν δυστροπούντων αποβαλλομένων κατά την διαδικασίαν των άρθρ. 668-683 του Κώδικος Πολιτικής Δικονομίας ή δια της εκτελέσεως των ήδη υφισταμένων εξωστικών αποφάσεων. 3.Εις τους εντός προθεσμίας εξήκοντα ημερών από της κοινοποιήσεως της κατά τ’ανωτέρω προσκλήσεως οικειοθελώς εκκενούντας και παραδίδοντας τους υπ’ αυτών κατεχομένους, είτε κατά παραχώρησιν είτε αυθαιρέτως, ως άνω χώρους, δύναται να καταβάληται υπό του Ο.Λ.Π. αποζημίωσις, καθοριζομένη δι’ αποφάσεως του Διοικητικού Συμβουλίου αυτού, εγκρινομένης υπό του Υπουργού Εμπορικής Ναυτιλίας, μη δυναμένη να υπερβή κατά περίπτωσιν το ποσόν των δραχ. 100.000. Εις την αποζημίωσιν θα συμψηφίζεται οιαδήποτε προς τον Ο.Λ.Π. οφειλή του δικαιούχου, προερχομένη εκ της χρήσεως του παραδιδομένου χώρου. 